***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΝΥΡΕΜΒΕΡΓΗ – ΠΡΑΓΑ – ΔΡΕΣΔΗ – ΒΕΡΟΛΙΝΟ**

**6 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **19/08** | **24/08** |

**1η ημέρα: ΠΑΤΡΑ – ΑΘΗΝΑ – ΜΟΝΑΧΟ – ΝΥΡΕΜΒΕΡΓΗ**

Συγκέντρωση των εκδρομέων στις 03:00 (Δευτέρα βράδυ προς Τρίτη πρωί) στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος. Απευθείας πτήση για το Μόναχο. Με την άφιξή μας θα κατευθυνθούμε στην πόλη η οποία είναι χτισμένη στις όχθες του Ίζαρ, πρωτεύουσα της Βαυαρίας, γνωστή για το πολιτιστικό και βιομηχανικό της αποτύπωμα. Στη συνέχεια ξεκινάμε την πεζή περιήγηση στο ιστορικό κέντρο του Μονάχου. Από τις αγορές, ως τους εορτασμούς για τη νίκη της Μπάγερν και την Μάριενπλατς, την όμορφη πλατεία στην οποία χτυπάει ο παλμός της καρδιάς της πόλης. Στολισμένη με το Νέο και το Παλιό Δημαρχείο, καθώς και με την εκκλησία του Αγίου Πέτρου, η ιστορική πλατεία που ιδρύθηκε το 1158 είναι το κομβικό σημείο στο οποίο συναντώνται όλοι οι σημαντικοί δρόμοι της πόλης. Περνάμε μπροστά από ιστορικά κτίρια, δοκιμάσουμε το παραδοσιακό γλυκό ζεστό κρασί για το οποίο φημίζεται η περιοχή και στη συνέχεια ελεύθερος χρόνος για φαγητό και αναμνηστικές αγορές. Αναχώρηση για τη Νυρεμβέργη και τακτοποίηση στο ξενοδοχείο μας. Με τη βοήθεια του έμπειρου συνοδού μας, θα πραγματοποιήσουμε μία πρώτη γνωριμία με το ιστορικό κέντρο της πόλης, καθώς η διαμονή μας είναι σε κεντρικό ξενοδοχείο. Διανυκτέρευση.

**2η ημέρα: ΝΥΡΕΜΒΕΡΓΗ – ΠΡΑΓΑ**

Πρωινό στο ξενοδοχείο και ξεκινάμε την περιήγηση μας στην ιστορική πόλη της Γερμανίας, τη Νυρεμβέργη, γενέτειρα του ζωγράφου Άλμπρεχτ Ντύρερ (15ος-16ος αι.). Η Νυρεμβέργη υπήρξε λίκνο και έδρα του ναζισμού κατά το Β’ Παγκόσμιο Πόλεμο. Η πόλη αυτή ήταν το επίσημο κέντρο των ναζί, οι οποίοι οργάνωναν εκεί τα ετήσια συνέδρια του Κόμματος από το 1933 μέχρι το 1938 και επιλέχθηκε συμβολικά για τη διεξαγωγή της Δίκης της Νυρεμβέργης (1945-1949), κατά την οποία οδηγήθηκαν ενώπιον της Δικαιοσύνης τα ανώτατα στελέχη των ναζί ως εγκληματίες πολέμου. Θεωρείται πατρίδα των παιχνιδιών, καθώς εδώ λειτουργούν πολλά εργοστάσια κατασκευής παιχνιδιών (κυρίως κούκλες), που εξάγονται σε όλο τον κόσμο. Θα περπατήσουμε στην παλιά πόλη, η οποία περιβάλλεται από μεσαιωνικά τείχη μήκους 5 χιλιομέτρων και οχυρωματικούς πύργους (σήμερα σώζονται 71 από τους 130). Ο ποταμός Πέγκνιτς (Pegnitz), που τέμνει την παλιά πόλη στα δύο, τα γραφικά γεφυράκια και οι λιθόστρωτοι δρόμοι συνθέτουν μια πανέμορφη εικόνα. Θα δούμε την Κεντρική Πλατεία, το Δημαρχείο, τον Καθεδρικό Ναό και γύρω τους η μεγάλη αγορά. Έπειτα θα αναχωρήσουμε για την Πράγα, διανύοντας μία όμορφη διαδρομή θα έχουμε την ευκαιρία να απολαύσουμε χαρακτηριστικά τοπία της δυτικής Βοημίας, όπως τις καλλιέργειες του Λυκίσκου και τμήματα των περίφημων βοημικών δασών. Άφιξη στην πόλη με τους 100 πύργους και θα κατευθυνθούμε αμέσως στην παλιά πόλη και θα πραγματοποιήσουμε μία σύντομη πρώτη γνωριμία όπου θα θαυμάσουμε τα βασικότερα αξιοθέατα, ξεκινώντας από την πλατεία δημοκρατίας, τον Πύργο της Πυρίτιδας, ενώ θα καταλήξουμε στην πλατεία Vaclav σημείο συνάντησης των κατοίκων της Πράγας και το επιβλητικό κτίριο, το οποίο στεγάζει το μουσείο Φυσικής Ιστορίας. Ελεύθερος χρόνος στο κέντρο και στη συνέχεια μεταφορά και τακτοποίηση στο ξενοδοχείο μας.

**3η ημέρα: ΠΡΑΓΑ**

Πρωινό στο ξενοδοχείο και η περιήγησή μας θα ξεκινήσει με δύο από τα σημαντικότερα μνημεία της Πράγας, το μοναστήρι του Στράχοβ και το Λορέτο έναν από τους δημοφιλέστερους χώρους προσκύνησης της χώρας. Συνεχίζουμε με την Καστρούπολη (Hrant Sani), την Ακρόπολη της πόλης η οποία στεφανώνει τον λόφο της Mala Strana. Θα δούμε το ανάκτορο Schwarzenberg, το παλιό ανάκτορο των βασιλέων της Βοημίας μετέπειτα κατοικία της Μαρίας Θηρεσίας και σημερινό προεδρικό μέγαρο. Ακολουθεί ο επιβλητικός καθεδρικός ναός του Αγίου Βίτου, ο παλαιότερος γοτθικός καθεδρικός ναός στην κεντρική Ευρώπη και το παρεκκλήσι του Αγίου Βάτσλαβ, προστάτη της χώρας. Θα περάσουμε από την εκκλησία του Αγίου Γεωργίου και τα παλάτια που διέμεναν οι Βασιλιάδες της Βοημίας. Συνεχίζουμε την πορεία μας με το "μικρό μέρος" (Μάλα Στράνα) μία από τις παλαιότερες ιστορικές συνοικίες στην Πράγα όπου θα θαυμάσουμε εξωτερικά την επιβλητική μπαρόκ εκκλησία του Αγ.Νικολάου και θα περπατήσουμε από την γραφική Γοτθική γέφυρα του Καρόλου μέσα από τα μεσαιωνικά δρομάκια της "Βασιλικής οδού". Ο βασιλιάς Βλαδισλάβος Β' έχτισε το 1170 την πρώτη γέφυρα πάνω από το Μολδάβα, την γέφυρα της Ιουδήθ η οποία κατέρρευσε το 1342. Στα θεμέλια της χτίστηκε αργότερα η γέφυρα του Καρόλου. Έπειτα θα κατευθυνθούμε στην παλιά πόλη, όπου θα θαυμάσουμε την Εβραϊκή συνοικία με την παλιά και τη νέα συναγωγή, το παλιό Δημαρχείο με το φημισμένο αστρονομικό ρολόι, το νέο δημαρχείο και θα φτάσουμε στην περίφημη πέτρινη γέφυρα του Καρόλου του ΙV. Περάστε τον υπόλοιπο χρόνο στα γραφικά σοκάκια ή ελάτε μαζί μας σε μια αξέχαστη προαιρετική κρουαζιέρα στον ποταμό Μολδάβα, ο οποίος μας εξιστορεί τα μυστικά των γραφικών γεφυρών και κτιρίων. Κατά την διάρκεια της κρουαζιέρας απολαύστε γεύμα σε πλούσιο μπουφέ με κυρίως πιάτα, γλυκά, φρούτα, τυριά και διάφορες νοστιμιές. Για την βραδινή σας έξοδο προτείνουμε να παρακολουθήστε μια παράσταση στο φημισμένο μαύρο θέατρο της Πράγας, όπου θα απολαύσετε μια μοναδική τεχνική φιλοτέχνησης εικόνων που αποδεικνύει ότι το όνειρο, το υπερφυσικό και η μαγεία ξεπηδούν πολύ καλύτερα από το σκοτάδι. Διανυκτέρευση.

**4η ημέρα: ΠΡΑΓΑ – ΔΡΕΣΔΗ – ΒΕΡΟΛΙΝΟ**

Πρωινό στο ξενοδοχείο και αφήνουμε πίσω την Τσεχία, φεύγουμε για την γοητευτική πρωτεύουσα της Σαξονίας, την περίφημη Δρέσδη, χτισμένη στις όχθες του ποταμού Έλβα. Η πόλη, που καταστράφηκε ολοσχερώς από τον βομβαρδισμό των βρετανικών και αμερικανικών αεροσκαφών κατά τον Β΄ Παγκόσμιο Πόλεμο, αναγεννήθηκε και απέκτησε ξανά την παλιά της αίγλη μαγεύοντας τους επισκέπτες της. Κατά τη διάρκεια της περιήγησης στο ιστορικό κέντρο της Δρέσδης, θα δούμε μεταξύ άλλων την Όπερα της Σαξονίας, το μπαρόκ Τσβίνγκερ, το περίφημο σγκράφιτο Φίρστεντσουνγκ (παρέλαση δουκών), τη γιγαντιαία Φράουενκιρχε, τον Καθεδρικό Ναό (Χοφ Κιρχε), το Δημαρχείο. Ελεύθερος χρόνος για φαγητό και αναμνηστικές αγορές. Στη συνέχεια αναχώρηση για την πρωτεύουσα της Γερμανίας, το Βερολίνο, στις όχθες του ποταμού Σπρέε. Μεταφορά και τακτοποίηση στο ξενοδοχείο. Αξιοποιήστε το πρώτο βράδυ στην κοσμοπολίτικη πόλη με μια βόλτα στο κέντρο για μια πρώτη γνωριμία.

**5η ημέρα: ΒΕΡΟΛΙΝΟ (ΠΟΤΣΝΤΑΜ)**

Πρωινό στο ξενοδοχείο και στη συνέχεια θα ξεκινήσουμε την περιήγηση της πόλης κατά τη διάρκεια της οποίας θα εκτυλιχθεί η ιστορία της που σφράγισε την εικόνα του σύγχρονου Βερολίνου και την ιστορία της Ευρώπης. Από την Πύλη του Βρανδεμβούργου και τη λεωφόρο Ούντερ ντεν Λίντεν έως τη λεωφόρο Καρλ Μαρξ και την περιοχή Media Spree όπου βρίσκεται το περίφημο κομμάτι του τείχους με τα γκράφιτι, γνωστό ως east side gallery, ενώ κοντά στο πέρασμα του Τσεκ Πόιντ «Τσάρλι» τα απομεινάρια του Τείχους θα μας μεταφέρουν νοερά στην εποχή του Ψυχρού Πολέμου. Διασχίζοντας την επιβλητική λεωφόρο της 17ης Ιουνίου θα απολαύσετε το κεντρικό πάρκο της πόλης, το Τιεργκαρτεν, στη βόρεια πλευρά του οποίου βρίσκεται το Γερμανικό Κοινοβούλιο, το Ομοσπονδιακό Συμβούλιο, η Καγκελαρία, η Βουλή και πολλές πρεσβείες. Ελεύθερος χρόνος στο κέντρο της πόλης για αναμνηστικές αγορές και επιστροφή στο ξενοδοχείο εξ΄ιδίων ότι ώρα επιθυμείτε. Το μεσημέρι εφόσον επιθυμείτε ελάτε μαζί μας σε μια εξόρμηση στο Πότσνταμ, περνώντας από ιστορικούς δρόμους που έπαιξαν καθοριστικό ρόλο κατά τον Ψυχρό Πόλεμο. Ιδιαίτερα αξιοσημείωτη είναι η διάσημη "Γέφυρα των Κατασκόπων" (Glienicke Brücke), γνωστή για τις ανταλλαγές κατασκόπων μεταξύ Ανατολής και Δύσης. Το Πότσνταμ, που βρίσκεται μόλις 26 χλμ. νοτιοδυτικά του Βερολίνου, είναι η πρωτεύουσα του κρατιδίου του Βρανδεμβούργου και αποτελεί σημαντικό κομμάτι της ευρωπαϊκής πολιτιστικής κληρονομιάς. Κυριότερο αξιοθέατο είναι το σύμπλεγμα των παλατιών Sanssouci, που ανήκουν στην παγκόσμια κληρονομιά της UNESCO και αποτελούν σύμβολο της βασιλικής πολυτέλειας και αισθητικής. Εκτός από τα παλάτια, θα επισκεφθούμε τη γραφική Ολλανδική συνοικία, που χτίστηκε από Ολλανδούς τεχνίτες μεταξύ 1733-1742, καθώς και τη ρώσικη συνοικία, γνωστή για τα ξύλινα καλλιτεχνικά σπίτια και τους καταπράσινους κήπους της. Θα έχουμε ελεύθερο χρόνο για να εξερευνήσετε την πόλη με τον δικό σας ρυθμό. Το απόγευμα επιστροφή στο ξενοδοχείο μας.

**6η ημέρα: ΒΕΡΟΛΙΝΟ – ΑΘΗΝΑ – ΠΑΤΡΑ**

Πρωινό στο ξενοδοχείο και ημέρα ελεύθερη για μια τελευταία βόλτα στην όμορφη πόλη του Βερολίνου με περιήγηση στη συνοικία Scheunenviertel, που σημαίνει "η γειτονιά των αχυρώνων". Από το 1737, η περιοχή κατοικήθηκε κυρίως από Εβραίους, και οι κάτοικοι της υπέστησαν σκληρές δοκιμασίες, φτώχεια, ταπεινώσεις και τις βίαιες εφόδους της χιτλερικής αστυνομίας πριν από την "Τελική Λύση". Παρά τα δεινά του παρελθόντος, η συνοικία διατηρεί ακόμη τον πολιτιστικό πλούτο της Εβραϊκής κοινότητας που άνθιζε εκεί πριν τον Β' Παγκόσμιο Πόλεμο. Η Scheunenviertel δεν θυμίζει σε τίποτα το σύγχρονο Βερολίνο με τους φαρδείς και ατελείωτους δρόμους, κατάλληλους για ποδηλάτες. Εδώ, οι δρόμοι είναι στενοί και δαιδαλώδεις, με μικρούς κήπους που ξεπροβάλλουν σε κάθε γωνία. Τα κτίρια είναι χαμηλά, με δύο ή τρεις ορόφους το πολύ, και οι περισσότερες κατοικίες έχουν εσωτερικές αυλές, όπου παλιότερα λειτουργούσαν βιοτεχνίες γούνας και σιδηρουργίας. Σήμερα, η Scheunenviertel είναι μια ζωντανή, πολυσύχναστη περιοχή, όπου τα αναπαλαιωμένα οικιστικά κτίρια και οι γκαλερί τέχνης κοσμούν την πλατεία Rosa-Luxemburg-Platz. Εκεί, το ιστορικό θέατρο Volksbühne φιλοξενεί παραγωγές πειραματικού θεάτρου, ενώ ο κινηματογράφος του 1929, Babylon, προβάλει ταινίες σινεφίλ και φιλοξενεί το Διεθνές Φεστιβάλ Κινηματογράφου του Βερολίνου. Τα υπαίθρια καφέ και μπαρ στις αυλές του συγκροτήματος Hackesche Höfe σφύζουν από ζωή, μέρα και νύχτα, ενώ στους γύρω δρόμους μπορεί κανείς να ανακαλύψει μοντέρνες μπουτίκ, τέχνη και μοναδική αρχιτεκτονική. Σας προτείνουμε να δείτε επίσης το περίφημο "Νησί των Μουσείων" που βρίσκεται κυριολεκτικά πάνω σε ένα νησί στον ποταμό Σπρέε, στο κέντρο της πόλης, και φιλοξενεί μερικά από τα σπουδαιότερα πολιτιστικά μνημεία του κόσμου. Το πιο δημοφιλές από τα μουσεία είναι το Μουσείο της Περγάμου, που ξεκίνησε τη λειτουργία του το 1930 και δέχεται πάνω από 1 εκατομμύριο επισκέπτες ετησίως. Εκεί θα δείτε το τμήμα των ελληνικών εκθεμάτων, με κορυφαία εκθέματα την Αγορά της Αρχαίας Μιλήτου και τον Βωμό της Περγάμου. Μπορείτε να συνεχίσετε με τον νέο χώρο "Πανόραμα Περγάμου", όπου οι μεγάλες συλλογές ελληνικών αρχαιοτήτων παρουσιάζονται με υπερσύγχρονη τεχνολογία 3D, προσφέροντας μια μοναδική εμπειρία στους επισκέπτες. Αξιοσημείωτο είναι και το Humboldt Forum, που στεγάζεται στο ανακατασκευασμένο Ανάκτορο του Βερολίνου. Το μουσείο αυτό εστιάζει στη μη ευρωπαϊκή τέχνη, εκθέτοντας αντικείμενα από την Αφρική, την Ασία και άλλες περιοχές του κόσμου, όπως μάσκες από το Καμερούν, αντικείμενα από τη Ναμίμπια και τελετουργικά της Ινδίας. Τα εμπορικά κέντρα του Βερολίνου είναι διάσπαρτα σε ολόκληρη την πόλη. Σημαντικά σημεία για αγορές είναι η περιοχή γύρω από την Unter den Linden και η Friedrichstrasse, ενώ η Kurfürstendamm φιλοξενεί το πιο γνωστό πολυκατάστημα του Βερολίνου, το KaDeWe. Οι Galeries Lafayette στην Friedrichstrasse και το πολυτελές Quartier 206 αξίζουν επίσης μια επίσκεψη. Εναλλακτικά, μπορείτε να επισκεφθείτε κάποια από τα σημαντικά αξιοθέατα αναψυχής του Βερολίνου, όπως το SEA LIFE Berlin, το Berlin Dungeon ή το φημισμένο Madame Tussauds. Ιδιαίτερο ενδιαφέρον παρουσιάζει και το Berlin Story Bunker, όπου μπορείτε να εξερευνήσετε την πολυτάραχη ιστορία του Βερολίνου σε ένα πραγματικό καταφύγιο από τον Β' Παγκόσμιο Πόλεμο. Εκεί, η ξενάγηση αναπαράγει ορισμένα από τα πιο διαβόητα γεγονότα της γερμανικής ιστορίας, συμπεριλαμβανομένων των τελευταίων ημερών του Χίτλερ. Για τους λάτρεις της σύγχρονης ιστορίας, προτείνουμε ανεπιφύλακτα μια επίσκεψη στο Μουσείο DDR, που παρουσιάζει διαδραστικά τη ζωή στην Ανατολική Γερμανία κατά την περίοδο του Ψυχρού Πολέμου. Το απόγευμα μεταφορά στο αεροδρόμιο και πτήση επιστροφής. Άφιξη στην Αθήνα και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 31/05** | **Κανονική Τιμή από 01/06** |
| Τιμή σε δίκλινο | 960 € | 1.020 € |
| Τιμή σε μονόκλινο | 1.160 € | 1.220 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια με απευθείας πτήσεις της Aegean Airlines Αθήνα-Μόναχο & Βερολίνο – Αθήνα
* Φόροι αεροδρομίων
* Αποσκευές στις πτήσεις: Ένα προσωπικό αντικείμενο (γυναικεία τσάντα, backpack κλπ) το οποίο πρέπει να χωράει κάτω από το μπροστινό σας κάθισμα, 1 χειραποσκευή έως 8kg με διαστάσεις 56x45x25εκ., 1 μεγάλη αποσκευή έως 23kg
* 1 διανυκτέρευση στη Νυρεμβέργη σε 4\* ξενοδοχείο **(Hotel Leonardo Royal 4\*)**
* 2 διανυκτερεύσεις στην Πράγα σε 4\* ξενοδοχείο **(Hotel Stages by Marriott 4\*)**
* 2 διανυκτερεύσεις στο Βερολίνο σε 4\* ξενοδοχείο **(Hotel Hollywood Media 4\*)**
* Πρωινό καθημερινά στα ξενοδοχεία
* Μεταφορές - περιηγήσεις με πούλμαν σύμφωνα με το πρόγραμμα
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Συνοδός εκδρομής
* Ασφάλιση αστικής ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Δημοτικοί φόροι ξενοδοχείων
* Διελεύσεις – checkpoints 30€ ανά άτομο
* Είσοδοι σε μουσεία, αξιοθέατα
* Οτιδήποτε δεν αναφέρεται στα περιλαμβάνονται.

**ΠΤΗΣΕΙΣ – AEGEAN AIRLINES**

ΑΘΗΝΑ – ΜΟΝΑΧΟ: 08:35 – 10:05

ΒΕΡΟΛΙΝΟ – ΑΘΗΝΑ: 20:35 – 00:20

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 05/08
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.